Ööl vastu esmaspäeva tuli Jõgeva politseiprefektuuri ukse taha vanem naine ja kurtis, et tema naaberkorteris mängib valjult muusika ja ta ei saa öörahu. Kuni korrapidaja väljasoleva patrullauto kohale kutsus, oli abikutsuja äkitselt kadunud. Sellest hoolimata sõitis patrull naise poolt korrapidajale antud aadressil. Mindi naise korterisse ja siis ütles abipaluja, et ega tal autoga politseinikke polegi vaja, et ta lihtsalt tahab, et politsei ka kuulaks kostuvat muusikat ning seletas appitulnuile, kust muusika kostvat. Politsei kuulas, aga muusikat kuulda polnud.